Huurder doodgeskiet in aanval op kleinhoewe | Maroela Media
Huurder doodgeskiet in aanval op kleinhoewe
Vier gewapende mans het Saterdagaand op 'n kleinhoewe in die Mooinooi-omgewing in Noordwes toegeslaan.
'n 60-jarige man is tydens die aanval doodgeskiet en 'n bejaarde egpaar is aangeval en beroof. Volgens kapt. Aafje Botma, polisiewoordvoerder, het die bejaarde egpaar gesit en TV kyk toe die 76-jarige vrou die honde hoor blaf het.
"Sy het gedink die honde wil dalk uitgaan en het die kombuisdeur gaan oopmaak toe vier gewapende mans met klapmusse die huis binnegekom het. Sy het begin skree en een van die aanvallers het haar gegryp, 'n vuurwapen teen haar kop gedruk en geld geëis."
Twee van die aanvallers is na die sitkamer waar die vrou se 86-jarige man, wat baie swak gehoor het, steeds gesit het. Hy het glo sy vuurwapen, wat onder die bank was, in die hande probeer kry toe een van die aanvallers hom in die boarm geskiet het. Die koeël is deur sy arm tot in sy longe.
Die ander aanvallers het intussen steeds geld van die vrou geëis waarna sy hulle na die studeerkamer gevat het waar sy vir hulle R60 kontant en 'n skootrekenaar gegee het.
Die aanvallers het ook juweliersware geëis waarna sy hulle na die slaapkamer gevat en dit vir hulle gegee het. Die aanvallers het hierna op die vlug geslaan. Daar is ook selfone en vuurwapens tydens die aanval gesteel.
Volgens Botma het die vrou haar gewonde man in die sitkamer aangetref waar hy op sy rug gelê het. Hy is in 'n kritieke toestand na 'n hospitaal gehaas. Toe die vrou weer in die kombuis kom het sy op die liggaam van 'n 60-jarige man afgekom wat 'n huis op die hoewe gehuur het. Hy is in die kop geskiet en is op die toneel dood verklaar. Die vrou het kneusplekke tydens die aanval opgedoen.
Die polisie ondersoek sake van moord, poging tot moord en huisroof.
In die nuus Mooinooi plaasaanvalle
Jong man aangekla ná ma verdwyn, lyk gevind word
Dit is jammer die oom hou die wapen onder die bank en nie op sy persoon nie,dit is jammer die tante maak die deur so maklik oop en dit is jammer dat vuilgoed so maklik toegang to die huis erf het.
Weereens is die slagoffers BEJAARDES..! Die voortdurende aanvalle op bejaardes toon maar nogeens
hoe DAPPER hierdie "helde van die rewolusie" is….
Dit kan met veiligheid aanvaar word dat hierdie helde nie van Kaukasiese oorsprong is nie..
Ek word telkens herinner aan hierdie uittreksel uit Operation Mayebuye, die kodenaam vir die ANC
se beplande rewolusie in 1963 , dit getuig was in die Rivonia verhoor..
"shamelessly attack the WEAK, and shamelessly flee from the strong.."
Het Mayebuye maar net herleef ?…..'n Bejaarde tel seker onder die "weak"…?
My hart krimp ineen as ek lees van bejaardes wat aangeval word, die aanvallers is lafaards, want oumensies kan hulself nie verdedig nie.